Mi ara d-yaf iman-is umdan ulac dacu is d-iqimen, ulac dacu ara as iruḥen ikeffu deg-s usirem. Imiren i tt ittak i jjiḥ. Imiren i iḍelleq i yiman-is ittuYal ur d-iclig deg acemma, ur ittagad acemma. IzzuYur iman-is amzun ẓẓay Yef yiman is. Mi ara as d-yivrik uvrid zdat wallen-is ikkat kan akken yufa. Maca, timti ara as ternuḍ tawacult, tettuYal taâkumt ẓẓayet nezzeh, ẓẓayet ugar n wayen i umi izmer. Tamasit n tarwa ulamek ara as tevruḍ, ulamek ara tt tefkeḍ i wayeḍ. D aya ihi i Yef reffden tiwaculin d tarwa d wayen sâan d igarwajjen u ttaṭṭafen avrid n yinig. D inig d uvrid ur nessufuY imi ttwaṭafen am imerga di tcerkett. Almi waḥlen ulamek tiẓẓin ar zdat ulamek tuYalin ar deffir.
Akka id-ttafen iman nsen fkan kra sâan akken ad xelsen rrekva di teflukin d lembbaver i ten ittawin ar tmura n Turuft illan Yef icuḍaḍ n ugerakal. Di teflukin, is izeggren, ttafen iman nsen am iselman di bewwaḍt, sennan wa Yef wa. Aṭas seg sen i ittmettaten, aṭas seg sen i ittwanYan daYen. Nesla s wid ittwaḍegren ar waman, ar yillel. Tikwal mi ara ineqlav yilel diYen, ad izehher am uwaYzniw, ad kkatent lemwaji neY tayyugin, iten ittselliken ala tiḍaf n tefsirin n Ṭṭelyan neY n Fransa. Xas akken iqerray ccuren d tirga, ulawen ccuren s usirem. Yef imawen zgan: “imahat a naweḍ, imahat a nessiwed! Wisen ma nemnaâ, wissen ma nettwaṣṣer.” Macci d ayen fessusen Yef uvavat mi ara rsent wallen is Yef arraw-is illuẓen, ittrun, tettvan tugdi Yef udmawen nsen.
Mi ersen iḍaren nsen ar iftisen d isugan n Turuft, amzun amecwar amenzu ddant, tiremt tamenzut sâeddan-tt. Nutni imiren ivdan ttaYen avrid ur ssinen. Imiren, din i ivda y inig d uvrid ur nessufuY. Imiren atnin gar ivardan. Sani ara erren sani ara ruḥen? Dacu ara d-sarsen i tarwa mi ara llaẓen? Kra ttawint ten imsulṭa n Ṭṭelyan, n Fransa neY n Llekgrik ar ammasen n temsulta neY ammasen n izruzaY. Imi ulac aṭas imukan ttsennin ten am tesgar n tuga deg irrin. Dina ittili ccaqlal d umeṛzi. Aḍḍanen dgahen ur qqimen ara!
Akken mazal ur ikeffu ara fell asen lḥif! Kra seg sen ttaṭafen avrid anda nniḍen. Deg ikamyunen kan akken i ten ttsettifen. Aṭas seg sen i ikkufren, i immuten. Kra din d asirem n tudart ilhan, n tudart di talwit. Di Hungarya ufan akamyun ittawin ifarisen isemmaḍen iccur d izruzaY n Surya. Mmuten s ukufer. Di Tutrict kif kif ufan ten ssufuYen rruḥ dYa ewwin ten gefgafi ar sviṭar. Llan yerna gar asen llufanat.
Akken walaY issefk Yef Turuft asen tuYal lmendad. Win irewlen Yef ttrad d azrazaY iḥlajj alel, iḥlajj afus, iḥlajj tayett i Yef ara isenned. Ama meqqer ama meẓẓi cwami d tugdi n ttrad macci d ayen ara iffer umdan, macci d ayen iḥellun s uYiwel. Ilaq asent wakud, tlaq asent tudart di talwit. Tigi ala di Turuft izemren ad tent afen. Yak fell asent ittnadin?
Maca zriY daYen aṭas Yef Turuft. Kra di tmura ines ḥeslent di tizYennin tudmisin d iYevlan nniḍen u tura ilaq ad rnunt iminigen. Ilaq ad ten seccent, a ten jjint, a ten ssensent u ad asen uqment lekwaYed. Anect-a iḥlajj tadrimt d iYalen acku macci d yiwen ad tveddeḍ Yur-es. Macci d ayen ara tqami yiwet neY snat kan si tmura n Turuft. Anda-tt tifrat ihi? Ulac tifrat fessusen, simmal ittili cwal d ttrad di tmura ad illin wid ara ittarwalen, izruzaY. Simmal ittilin izruzaY simmal tadrimt d umeṣruf ssawalen i wiyaḍ di Turuft, aYvel issawal i wayeḍ. Yiwen meâḍur, wayeḍ aḥlil. Maca aken tevYu tili tegnitt, wid ittwaṭṭfen gar tucar, wid i Yef medlent tewwura d iminigen n tmara d twaculin nsen. Ahlil! Msakit ttuYaḍen. Maca ayen timura taâravin ur sekrent tilisa n tmura nsent? Ayen ur d-girent ara iman nsent akken ad ṭṭfent afus i watmaten nsent?
Wisen ayen! Ahata d ayen kan i d nutni, d ayen kan i d Aâraven!
kab_Latn kab_Latn kab_Latn kab_Latn kab_Latn kab_Latn kab_Latn